04.09.2014.

**SAOPŠTENJE ZA MEDIJE**

**Ulična akcija Koalicije 'Pod lupom' održana u Doboju**

U regiji Bijeljina danas je započelo održavanje Uličnih akcija za regrutaciju posmatrača Koalicije „Pod lupom“ za Opšte izbore 12.oktobra 2014. godine.

Prva je održana u Doboju, gdje ni loši vremenski uslovi nisu pokvarili njeno održavanje ni smanjili interes građana da pod okriljem Koalicije učestvuju u izbornom procesu kao posmatrači.

Regrutovano je više desetina potencijalnih posmatrača, a veći broj građana informisan je putem letaka i drugog propagandnog materijala o izbornom procesu.

Naredna ulična akcija u Regiji Bijeljina je u Zvorniku 6. septembra, a slijedeće u Ugljeviku 9. septembra, Odžaku 10. septembra, Bijeljini 11. septembra i Brčkom 12. septembra.